SPRÁVA ZO ZAHRANIČNEJ PRACOVNEJ CESTY
210/2016
1.  Účastník ZPC:

Nataša Hurtová, Ing., CVTI SR, Sekcia podpory vedy, Odbor medzinárodnej spolupráce, Národné kontaktné body pre H2020 - National Contact Points 
NCP pre oblasť Potravinová bezpečnosť, udržateľné poľnohospodárstvo a lesné hospodárstvo,  morský a námorný výskum a výskum v oblasti vnútrozemských vôd a biohospodárstvo; Biotechnológie; EURATOM; Vesmír;  jazyk – anglický, ruský 
2.  Zahraničná pracovná cesta:
Štát, mesto: 	Taliansko, Rím
Termín: 	05.-07. december 2016 
Prijímajúca organizácia: APRE, Agency for the Promotion of European Research
Účel cesty: študijný pobyt
Spôsob financovania:  projekt Biohorizon
Rozpočet projektu 
3.  Rámcový program pobytu:
05. december 2016 – cesta do Ríma; 
06. – 7. december 2016 – v zmysle programu 
07. december 2016 – návrat do Bratislavy 
4.  Stručný priebeh rokovaní, resp.  študijného pobytu:
Študijný pobyt „Multi Sfaff Exchange visit“ bol zameraný na možnosti spolupráce a príležitosti medzi dvoma spoločenskými výzvami Horizontu 2020 SC1 „Zdravie“ a  SC2 „Potravinová bezpečnosť“ s cieľom poskytnúť zúčastneným NCP príležitosť vymeniť si skúsenosti, know how, ale aj best practices a podeliť sa o skúsenosti a získať nové vedomosti počas spoločne  stráveného času s NCP v talianskej kancelárii Horizontu 2020. Pobyt bol zároveň podpornou aktivitou pre networking v rámci spomenutých spoločenských výziev. 
Kanceláriu APRE predstavila koordinátorka NCP Caterina Buonocare, ktorá vo svojej prezentácii hovorila o  štruktúre kancelárie a jej hlavných činnostiach. Program pokračoval  okrúhlym stolom, s krátkou prezentáciou účastníkov pobytu a ich domovskej organizácie.
Bruno Mourenza, NCP pre zdravie sa venoval otázkam prieniku SC1(v rámci H2020) s SC2. Stručne predstavil politiky, prístupy, priority pre ďalšie programové obdobie (2018-20), nástroj na vyhľadávanie partnerov a tiež sieť NCP. Serena Borgna, NCP pre potravinovú bezpečnosť poskytla podobnú prezentáciu o tom ako rieši pracovný program SC2 zdravie vo svojom pracovnom programe a tiež zhrnula synergie medzi oboma spoločenskými výzvami, možnú spoluprácu medzi oboma piliermi a tiež P2P alebo PPP iniciatívami v spoločnom záujme. 
Mateo di Rosa, NCP pre potravinovú bezpečnosť predstavil spôsob práce APRE s klientami (informácie, podujatia, manažment vzťahov s klientami, vzťah s programovým výborom) a tiež networking s talianskymi aktérmi z verejného i súkromného sektora).
Časť programu bola venovaná iniciatívam IMI2: Innovative Medicine Initative a JPI: Healthy Diet for Healthy Life. Prezentovali Bruno Mourenza a Annamaria Stella Marzetti. Významným prínosom bola pre mňa časť prepojenia ERA-netov s JPI a riešenia otázok financovania resp. spolufinancovania.
Na uvedené prezentácie bezprostredne nadväzovali sekcie otázok a odpovedí a rovnako jednotlivé prezentácie boli doplnené o otvorený priestor pre výmenu skúseností jednotlivých účastníkov.
V rámci programu sme mali možnosť stretnúť sa so zástupcami niektorých členských organizácii APRE, menovite Univerzita Florence, CREP, NRL. Okrem organizácii a ich činnosti sa venovali účasti na projektoch Horizontu 2020, v prípade NRL tiež skutočnosti, že v rámci niektorých tém je v ich popise zahrnuté odporúčanie spolupracovať s NRL napr. SFS-36-2017. Aj keď ich činnosť nie je prioritne zameraná na projekty v H2020 a ich zamestnanci sú zvyčajne na dobu určitú, nebránia sa spolupráci.

6.   Prehľad prinesenej dokumentácie a miesto jej uloženia
Materiály v listinnej podobe uložené u NCP H2020, v elektronickej podobe na internej stránke BIO NCP s vyhradeným prístupom.
7.   Očakávaný prínos
Študijný pobyt bol príležitosťou na oboznámenie sa s prácou kolegov NCP v podmienkach iných organizácií. Poznatky bude možné využiť pri práci s odbornou verejnosťou. Mnoho myšlienok je možné využiť pre stratégiu činnosti kancelárie H2020.
8.    Spôsob zverejnenia výsledkov ZPC, prenos získaných informácií
Informácia pre koordinátora, manažment, využitie pri konzultáciách. Intranet CVTI SR.

Súhlasím so zverejnením správy na internete

Správu vypracoval: Ing. Nataša Hurtová			                  ......................................

Dátum: 13. december 2016
								
Správu schválil:  prof. RNDr. Ján TURŇA, CSc., generálny riaditeľ  ......................................